Italiyalik Nikola Ritssoli Yevro–2016 turnirining eng yaxshi hakami deb topildi

Italiyalik FIFA referisi Nikola Ritssoli Fransiyada o‘tkazilgan Yevro–2016 turnirining eng yaxshi hakami deb topildi. Bu haqda “Chempionat” xabar bermoqda.

Italiyalik referiga mukofot 15-noyabr kuni Italiya va Germaniya terma jamoalari o‘rtasida bo‘lib o‘tadigan o‘rtoqlik o‘yinidan oldin topshiriladi.
Nikola Ritssoli Yevropa chempionatida to‘rtta o‘yinda, shu jumladan, Germaniya va Fransiya (0:2) o‘rtasidagi yarim final uchrashuvida ishlagan.
Qayd etish joiz, 45 yoshli Ritssoli 2014-yili Braziliyada bo‘lib o‘tgan jahon chempionatida ham eng yaxshi hakam deb topilgandi.
Ma’lumot uchun, Portugaliya va Fransiya (1:0) o‘rtasidagi Yevro–2016 finali angliyalik Mark Klattenburgga topshirilgan edi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’”ga obuna bo‘lib, yangiliklardan ovozli ko‘rinishda bahramand bo‘lishingiz mumkin.